## El Consell contracta d’emergència el subministrament per a la reposició de productes alimentaris per a la cuina del Complex Educatiu de Cheste

*** L’import total del contracte és de 78.428 euros i el termini d’execució és de tres mesos
* Es considera necessari este subministrament immediat per a garantir el normal funcionament del servici de manutenció a l’alumnat**

El Consell ha pres nota de la declaració d’emergència de la contractació del subministrament per a la reposició de productes alimentaris per a la cuina del Complex Educatiu de Cheste, després de la riuada ocorreguda el dia 29 d’octubre.

El contracte es realitza a proposta de la Direcció General de Centres Docents de la Conselleria d’Educació, Cultura, Universitats i Ocupació. Per a fer front a l’efecte de la riuada, es considera necessari dotar, de manera immediata, del subministrament per a la reposició de productes alimentaris per a la cuina del Complex Educatiu de Cheste a fi de garantir el normal funcionament del servici de manutenció de prop de 400 estudiants.

L’import total és de 78.428,08 euros (IVA inclòs) i el termini d’execució és de tres mesos.

Els productes emmagatzemats, a causa de l’alteració en el subministrament elèctric per la riuada, s’han vist danyats per l’alteració de la cadena de fred. Així, s’han de reposar estos productes i, a causa dels terminis mínims i necessaris per a la tramitació d’un expedient obert, fins i tot mitjançant tramitació urgent, es fa necessària la tramitació d’un expedient d’emergència que permeta el subministrament de carns fresques i embotits.

Fecha: 03/12/2024